Akúd mɔ́n á nə dzam ámalá ású ésīá; móman mə́ bīníngá mə́ nə anə́ məndím málod êsalag: tə man. 14Ndá ai byə́m bí mɔ́ bí nə ngab elíg ésīá, hədá, Ǹtondôbə énye a və́ mod nyiá mīníngá. 15Atə̌g lâvəŋan mod ngudú, ábāg mɔ́ wâdudu mod zie ósǎŋ. 16É mod ǎ baala mvéndé a baala nyémēn, ényɔ́ ā kálā kig mulu móé a yi wú. 17É mod ǎ bɔ akab ai m̀búbúá a kole Ǹtondôbə, a yi nyé dúgan ḿbəŋ wóé tē[1]. 18Ǹtíé áfidí á ngə́lə́, ndə́gə́lə̄ mɔ́n woe, hədá tə waliŋan ai nyé, ǒ ngayi nyé wē ai sí. 19M̀bə̂ olún a yəan ai alamán, ngə́ ō dzū nyē, o yəm nâ wavə́ nyé ngul á mvús. 20Yə́bə́gə mələ́bə́gá, dzíbígi akomodó á məmaná, wayi vəŋan mod fəg. 21Mod a bui abuí məfəg á ńnə̄m wóé, hə ǹnyie anə́ ǹtsogán Ǹtondôbə ńgɔ̄ wátóban. 22É dzóm bátám ábə mod é nə ámvóé lábaala mətǐŋ; asú te engɔ́ngɔ́l mod é nə́ ai m̀fí a lodo ǹkad miǹnǎl.